钦定古今图书集成/方舆汇编/边裔典/第123卷 > 商
## 钦定古今图书集成/方舆汇编/边裔典/第123卷 > 商

### 太戊二十六年西戎来宾王使王孟聘西戎

按：《竹书纪年》云云。

### 阳甲三年西征山丹戎

按：《竹书纪年》云云。

### 祖甲十二年征西戎

按：《竹书纪年》云云。

祖甲十三年西戎来宾。

按：《竹书纪年》云云。

### 武乙三十年周师伐义渠乃获其君以归

按：《竹书纪年》云云。

武乙三十五年，周公季历伐西落鬼戎。

按：《竹书纪年》云云。

### 太丁二祀周公季历伐燕京之戎

按《竹书纪年》：“太丁二年，周公季历伐燕京之戎，败绩。”
按《通鉴前编》：“太丁二祀，周公季历伐燕京之戎。”

### 帝乙元祀周公季历伐余无之戎又伐始呼翳徒之戎

按《通鉴前编》：“帝乙元祀，周公季历伐余无之戎，受王
命为牧师。周公季历伐始呼翳徒之戎，王赐之圭瓒
秬鬯，为侯伯。”

《大纪》曰：“王命周季历为牧师，伐始呼之戎。又伐翳徒之戎，获其三大夫。王嘉其功，钖之圭瓒，秬鬯为侯伯。”

### 帝辛十有五祀西伯伐犬戎

按《史记·周本纪》：虞芮有狱不能决，乃如周，入界，耕者
皆让畔，民俗皆让长。虞芮之人未见西伯，皆惭，相谓
曰：“吾所争，周人所耻，何往为？秪取辱耳。”遂还，俱让而
去。诸侯闻之，曰：“西伯盖受命之君。”明年伐犬戎。

〈注〉《山海经》曰：有人，人面兽身，名曰犬戎。《正义》曰：又云：“黄帝生苗龙，苗龙生融吾，融吾生并明，并明生白犬。白犬有二，是为犬戎。”《说文》云：“赤狄，本犬种。故字从犬。”又《后汉书》云：“犬戎，槃瓠之后，今长沙武陵郡大半是也。”又《毛诗疏》云：“犬戎，昆夷是也。”

按《通鉴前编》：帝辛十有五祀，西伯伐犬戎。

帝辛三十六年，周西伯昌始伐畎夷。

按《竹书纪年》：“帝辛三十四年冬十二月，昆夷侵周。三
十六年春正月，诸侯朝于周，遂伐昆夷。”

按《史记·匈奴列传》：“夏道衰而公刘失其稷官，变于西
戎，邑于豳。其后三百有馀岁，戎狄攻大王亶父，亶父
亡走岐下，而豳人悉从亶父而邑焉，作周。其后百有
馀岁，周西伯昌伐畎夷氏。”